માનવમિત્ર, અમદાવાદ : પાટીદાર અનામત આંદોલન સમિતિ(પાસ)ના કન્વીનર અને પાટીદાર યુવા નેતા હાર્દિક પટેલ તા.૨૫મી ઓગસ્ટથી આમરણાંત ઉપવાસ આંદોલન કરવા જઇ રહ્યો છે પરંતુ તેને સરકાર અને તંત્ર દ્વારા નિકોલ, ગાંધીનગરની સત્યાગ્રહ છાવણી સહિતની કોઇ પણ જગ્યાએ સત્તાવાર રીતે મંજૂરી આપવામાં આવી નથી. એટલું જ નહી, પોલીસ તંત્ર દ્વારા શહેરમાં ૬૦ દિવસ માટે કલમ-૧૪૪ લાગુ કરી દેવામાં આવતાં હાર્દિકના ઉપવાસ આંદોલન પર ઠંડુ પાણી રેડી દેવાયું છે ત્યારે હાર્દિક પટેલ સહિત સમગ્ર પાટીદાર સમાજમાં તેના ઘેરા પ્રત્યાઘાત પડયા છે.